આંદમાન નિકોબાર પ્રવાસ માટે પાંચ દિવસ ઓછા પડે છે. અમારે વધુ સમય ન હોવાથી અંગ્રેજોની જૂની રાજધાની રોઝ આઈલેન્ડ તથા અન્ય નાના ટાપુઓ ન જોઈ શકાયા. પોર્ટબ્લેર શહેરમાં એન્થ્રોપોલોજિકલ, માછલીઓનું મ્યુઝિયમ વગેરે જોવાલાયક સ્થળો હોવા છતાં સમયના અભાવે ન જોઈ શકાયા. નિકોબાર ટાપુ જોવા માટે પ્રતિબંધ છે, પરંતુ ભારત દેશના છેક છેવટના, દક્ષિણના પોઈન્ટે (ઈન્દિરા પોઈન્ટ) જઈ શકાય છે એવી માહિતી મળી. જોકે એ માટે વધુ દિવસની જરૂર પડે છે. આથી અમારે આ પાંચ દિવસના પ્રવાસનો આનંદ માણીને સંતોષ માનવો પડ્યો.